Document ID: 32008D0693

РЕШЕНИЕ НА КОМИСИЯТА
от 13 август 2008 година
за изменение на Решение C(2006) 4332 за определяне на годишното индикативно разпределяне по държави-членки за периода от 1 януари 2007 г. до 31 декември 2013 г. на бюджетните кредити за поети задължения на Общността от Европейския фонд за рибарство
(нотифицирано под номер C(2008) 4358)
(2008/693/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1198/2006 на Съвета от 27 юли 2006 г. за Европейския фонд за рибарство (1), и по-специално член 14 от него,
като има предвид, че:
(1)
С Решение C(2006) 4332 на Комисията от 4 октомври 2006 г. (2) беше определено годишното индикативно разпределяне по държави-членки за периода от 1 януари 2007 г. до 31 декември 2013 г. на бюджетните кредити за поети задължения на Общността за регионите, отговарящи на условията за финансиране от Европейския фонд за рибарство (наричан по-долу „ЕФР“) по цел „Несближаване“, на бюджетните кредити за поети задължения на Общността за регионите, отговарящи на условията за финансиране от ЕФР по цел „Сближаване“, и на общите бюджетни кредити за поети задължения на Общността от ЕФР.
(2)
Съгласно точка 48 от Междуинституционалното споразумение между Европейския парламент, Съвета и Комисията от 17 май 2006 г. относно бюджетната дисциплина и доброто финансово управление (3) с Решение 2008/371/ЕО Европейският парламент и Съветът одобриха прехвърлянето към следващи години на бюджетните средства, които не са усвоени през 2007 г. в резултат на закъснения в приемането на някои оперативни програми.
(3)
В член 74 от Регламент (ЕО) № 1198/2006 се предвижда, че първото бюджетно задължение се изпълнява, преди Комисията да приеме решението за одобряване на оперативната програма. В член 75, параграф 2 от Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (4), се предвижда, че поемането на ангажимент за разходите следва да бъде предшествано от решение за финансиране, прието от институцията или от оправомощените от институцията органи. За тази цел настоящото решение на Комисията ще представлява и решение за финансиране за оперативните програми на Белгия, Ирландия, Малта, Полша, Словения, Унгария и Обединеното кралство, които не са били приети през 2007 г., и следователно позволяващо първото бюджетно задължение по отношение на горепосочените оперативни програми, преди Комисията да приеме решението за тяхното одобряване.
(4)
Решение C(2006) 4332 следва да бъде съответно изменено,
ПРИЕ НАСТОЯЩОТО РЕШЕНИЕ:
Член 1
Приложение I към Решение C(2006) 4332 се заменя с приложението към настоящото решение.
Член 2
Приносът от ЕФР за 2008 г. по отношение на оперативните програми за Белгия, Ирландия, Малта, Полша, Словения, Унгария и Обединеното кралство поотделно по целите „Сближаване“ и „Несближаване“ възлиза съответно на 138 122 568 и 26 140 015 EUR по текущи цени и се начислява съответно по бюджетни редове 11 06 12 и 11 06 13.
Член 3
Настоящото решение се прилага от третия ден след приемането му.
Член 4
Адресати на настоящото решение са държавите-членки.
Съставено в Брюксел на 13 август 2008 година

Labels: 2
19
6
18
15